Il-Kunsill adotta konklużjonijiet dwar ir-Repubblika Demokratika tal-Kongo (RDK), wara l-ewwel trasferiment paċifiku tal-poter fl-istorja tal-pajjiż, u b'dan ħolqu opportunità għal stabbiltà u żvilupp inklużiv u fir-RDK u r-reġjun kollu kemm hu. Filwaqt li jinnotaw l-isfidi importanti li fadal li qed jiffaċċa l-pajjiż, il-konklużjonijiet jindikaw ir-rieda tal-UE għal impenn gradwali b'appoġġ għall-aġenda ta' riforma tal-gvern tar-RDK, abbażi ta' impenji reċiproċi. Bl-adozzjoni ta' dawn il-konklużjonijiet, l-UE ttenni l-intenzjoni tagħha li tibqa' sieħeb u interlokutur ewlenin tar-RDK. Illum, il-Kunsill iddeċieda wkoll li jżomm miżuri restrittivi individwali kontra diversi personalitajiet tar-RDK u li jneħħi dawn il-miżuri għal żewġ persuni oħra, abbażi ta' evalwazzjoni tas-sitwazzjoni fir-RDK. Is-sanzjonijiet ġew adottati b'reazzjoni għat-tfixkil tal-proċess elettorali u l-ksur tad-drittijiet tal-bniedem. Il-Kunsill ser jerġa' jirrevedi l-miżuri restrittivi fid-dawl tal-evoluzzjoni tas-sitwazzjoni u jinsab lest li jaġġustahom kif meħtieġ. Konklużjonijiet tal-Kunsill dwar ir-Repubblika Demokratika tal-Kongo, 9/12/2019 Deċiżjoni tal-Kunsill dwar miżuri restrittivi kontra r-Repubblika Demokratika tal-Kongo, 20/12/2010 Delegazzjoni tal-UE għar-Repubblika Demokratika tal-Kongo Ara l-paġna tal-laqgħa